Iránec Reza Givili sa do povedomia Slovákov dostal ako kontroverzný účinkujúci v markizáckej šou Farma. Jeho hlášky v milo nedokonalej slovenčine ako "ovse", "mangalise" či "selé zle" zľudoveli. Popularitu si získal aj ako nepolepšiteľný zvodca a jeho exotickému čaru podľahli nielen farmárky.
Koniec zvodcu?
Ženatý Givili sa na Farme dal dokopy so súťažiacou Boženou Candrákovou, no už viac ako dva roky tvorí pár s partnerkou Dagmar. Dokonca tvrdí, že povesť donchuana je už minulosťou. "Možno bude aj svadba, aj deti. Teraz to už nie je tak, že ideme na kávičku. Vo vážnom vzťahu už riešime aj budúcnosť," povedal Šarmu Reza, ktorý má jasnú predstavu, ako by malo vyzerať ich dieťa. "Veľmi by som chcel mať také kučeravé dievčatko, ako je moja frajerka. Už sme sa o tom rozprávali," prezradil s úsmevom bývalý farmár, ktorý však má jeden problém. Stále nemá doriešenú minulosť.
Pokračovanie na ďalšej strane.